
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 614 

17 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απασχόλησης προσωπικού με σύμβαση μί¬ 
σθωσης έργου για το Κέντρο Εξυπηρέτησης Πο¬ 
λιτών (Κ.Ε.Π.) της Ν.Α. Κοζάνης. 1 

Απόκτηση Ελληνικής Ιθαγένειας του ομογενούς 
ΜΙΚΗΕΙΕ (ΜΙΧΑΗΛ) ΚΑΒΑϋύΑΕν (ΚΑΡΑΤΖΑΕΒ) 
του ΑΕΕΚ3ΑΝΩΒ (ΑΛΕΞΑΝΔΡΟΥ) και της δυΐΙΚΟ 

(ΣΟΥΛΙΚΟ). 2 

Σύσταση Νομικού Προσώπου στο Δήμο Αρταίων με 
την επωνυμία «Πολιτιστικός Οργανισμός Δήμου 

Αρταίων». 3 

Ανασυγκρότηση της Διοικητικής Επιτροπής Στρατι¬ 
ωτικών Επιτάξεων». 4 

Τροποποίηση συστατικής πράξης του Ν.Π. του Ιστο¬ 
ρικού και Λαογραφικού Μουσείου Πολυγύρου. 5 

Πρόσληψη προσωπικού με σύμβαση μίσθωσης έργου 
στη ΔΑΕΤ του Δήμου Λουτρακίου-Περαχώρας.. 6 

Σύσταση στο Δήμο Δομνίστας Ν. Ευρυτανίας Ν.Π.Δ.Δ. 
με την επωνυμία «Ιστορικό - Λαογραφικό - Φω¬ 
τογραφικό Μουσείο Δ.Δ. Δομνίστας». 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΠΙΣΤΙΩΛΑ ΕΥΓΕΝΙΑ του Γε- 
ωργίου. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 4265/2006 
απόφαση της Συγκλήτου του Πανεπιστημίου 


Πατρών. 9 

Α ΠΟΦΑΣΕΙ Σ 

Αριθμ. 35003/4073 (1) 


Έγκριση απασχόλησης προσωπικού με σύμβαση μίσθω¬ 
σης έργου για το Κέντρο Εξυπηρέτησης Πολιτών 
(Κ.Ε.Π.) της Ν.Α. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 


2. Τις διατάξεις της παρ. 1 του άρθρου 15 του ν. 3260/ 
2004 «Ρυθμίσεις του συστήματος προσλήψεων και θε¬ 
μάτων δημόσιας διοίκησης». 

3. Το υπ’ αριθμ. οικ. 15763/28.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, με το οποίο μας γνωστοποιείται ότι εγκρί- 
θηκε η πρόσληψη οκτώ (8) ατόμων με σύμβαση μίσθω¬ 
σης έργου, για χρονικό διάστημα έως δεκαπέντε (15) 
μήνες, για την στελέχωση των ΚΕΠ της Ν.Α. Κοζάνης, 
των οποίων οι συμβάσεις λήγουν έως το Μάιο 2006. 

4. Το γεγονός ότι το παραπάνω έργο δεν ανάγεται 
στον κύκλο των συνήθων καθηκόντων των υπαλλήλων 
της προαναφερθείσας Ν.Α., δεδομένου ότι αποτελεί έκτα¬ 
κτη ανάγκη που είναι εντελώς διάφορη των συνήθων και 
τακτικών αναγκών της Ν.Α. Κοζάνης και δεν μπορεί να 
εκτελεστεί από υπαλλήλους της, αποφασίζουμε: 

Εγκρίνουμε τη σύναψη μίσθωσης έργου οκτώ (8) ατό¬ 
μων με τη Ν.Α. Κοζάνης, για χρονικό διάστημα έως δε¬ 
καπέντε (15) μήνες για το Κ.Ε.Π. της Ν.Α. με αντικείμενο 
εργασίας: 

• Την εγκατάσταση προγραμμάτων στη Ν.Α. Κοζάνης 
για ηλεκτρονική εξυπηρέτηση του πολίτη. Οι συμβασι- 
ούχοι με σύμβαση έργου θα εγκαταστήσουν τις ψηφιο¬ 
ποιημένες βάσεις δεδομένων με διοικητικές διαδικασίες 
και τα αντίστοιχα έντυπα τους 

• Κατάρτιση βάσεων δεδομένων με πληροφορίες 
τοπικού ενδιαφέροντος και παράδοση του ολοκληρω¬ 
μένου συστήματος σε λειτουργία 

• Ανάληψη υποχρεώσεων προς εκπαίδευση των υπαλ¬ 
λήλων που θα στελεχώσουν το Κ.Ε.Π. 

Επισημαίνουμε ότι οι εγκριθείσες συμβάσεις έργου 
θα υπογραφούν μεταξύ της Ν.Α. Κοζάνης και των επι- 
λεγέντων. 

Οι συμβάσεις θα λήγουν αυτοδικαίως με το διορισμό 
του μονίμου υπαλλήλου των ΚΕΠ, ανεξαρτήτως της 
διάρκειας της σύμβασης. 

Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δε θα συνάπτεται νέα σύμβαση σε 
συνέχεια της προηγούμενης που διακόπηκε, χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΑΑ, η οποία 
θα πρέπει να έχει ενημερωθεί από την αρμόδια υπηρε¬ 
σία των ΟΤΑ α' και β' βαθμού. 

Η δαπάνη για την αμοιβή των παραπάνω, θα βαρύνει 
το πρόγραμμα «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» και τους 
Κεντρικούς Αυτοτελείς Πόρους (Κ.Α.Π.). 

Η ισχύς της παρούσας ισχύει από τη δημοσίευση 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 3 Μα'ίου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

( 2 ) 

Απόκτηση Ελληνικής Ιθαγένειας του ομογενούς ΜΙΚΗΕΙΙ_ 
(ΜΙΧΑΗΛ) ΚΑΒΑϋϋΑΕν (ΚΑΡΑΤΖΑΕΒ) του ΑΙΕΚδΑΝϋΒ 
(ΑΛΕΞΑΝΔΡΟΥ) και της δΙΙΙ-ΙΚΟ (ΣΟΥΛΙΚΟ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 539/3.5.2006 (ταυταριθμ.) απόφαση 
του Γ ενικού Γ ραμματέα Περιφέρειας Δυτικής Μακεδονί¬ 
ας που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 τ. Α) (Αποκατάσταση των 
παλιννοστούντων ομογενών από την τέως Σοβ/Ενωση 
και άλλες διατάξεις) και της παρ. 6 του άρθρου 76 του ν. 
2910/2001 (ΦΕΚ 91 τ. Α), γίνεται αποδεκτή η από 2.12.2004 
αίτηση του ομογενούς ΜΙΚΗΕΙΙ (ΜΙΧΑΗΛ) ΚΑΒΑϋϋΑΕν 
(ΚΑΡΑΤΖΑΕΒ) του ΑίΕΚδΑΝϋΒ (ΑΛΕΞΑΝΔΡΟΥ) και της 
δυυκο (ΣΟΥΛΙΚΟ) από την Γεωργία περί αποκτήσεως 
της Ελληνικής ιθαγένειας. 

Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

Αριθμ. 3090 (3) 

Σύσταση Νομικού Προσώπου στο Δήμο Αρταίων με την 
επωνυμία «Πολιτιστικός Οργανισμός Δήμου Αρταί¬ 
ων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 203 του Δ.Κ.Κ (π.δ. 410/ 
1995). 

2. Την υπ’ αριθμ. 105/2006 απόφαση του Δ.Σ. του Δή¬ 
μου Αρταίων περί ίδρυσης Ν.Π.Δ.Δ. με την επωνυμία 
«Πολιτιστικός Οργανισμός Δήμου Αρταίων». 

3. Την υπ’ αριθμ. 20921/19.9.2001, απόφαση του Γε¬ 
νικού Γ ραμματέα Περιφέρειας Ηπείρου, «Μεταβίβαση 
αρμοδιοτήτων και παροχή εξουσιοδότησης υπογραφής 
αποφάσεων εγγράφων κ.λπ. όπως τροποποιήθηκε με¬ 
ταγενέστερα», αποφασίζουμε: 

Συστήνουμε στο Δήμο Αρταίων Νομικό Πρόσωπο Δη¬ 
μοσίου Δικαίου με την επωνυμία «Πολιτιστικός Οργανι¬ 
σμός Δήμου Αρταίων» ως εξής: 

ΑΡΘΡΟ 1 
ΙΔΡΥΣΗ 

Ιδρύεται στο Δήμο Αρταίων Νομικό Πρόσωπο Δημο¬ 
σίου Δικαίου σύμφωνα με τις διατάξεις του Δ.Κ.Κ. (π.δ. 
410/1995), θα διέπεται από τις διατάξεις του Δημοτικού 
Κώδικα όπως ισχύουν κάθε φορά και υπάγεται στην 
εποπτεία του Δήμου Αρταίων. 

ΑΡΘΡΟ 2 
ΕΔΡΑ-ΣΦΡΑΓΙΔΑ. 

Ο Πολιτιστικός Οργανισμός έχει έδρα την πόλη της 


Αρτας, η δε σφραγίδα του θα είναι κυκλική. Κυκλικά θα 
είναι γραμμένες οι λέξεις «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΔΗΜΟΥ ΑΡΤΑΙΩΝ», και στο μέσον θα είναι τυπωμένο το 
γεφύρι της Αρτας (έμβλημα Δήμου Αρταίων). 

ΑΡΘΡΟ 3 

ΣΚΟΠΟΣ 

Οι σκοποί του Ν.Π.Δ.Δ είναι: 

α. Η ανάπτυξη πνευματικών και πολιτιστικών εκδηλώ¬ 
σεων και δραστηριοτήτων στην πόλη και τα δημοτικά 
διαμερίσματα του Δήμου Αρταίων. 

β. Η δημιουργία πνευματικών κέντρων, αναγνωστήρι¬ 
ων, δανειστικών βιβλιοθηκών, πινακοθήκης, χώρων για 
διαλέξεις και συζητήσεις θεάτρου. 

γ. Η διοργάνωση θεατρικών παραστάσεων κινηματο¬ 
γραφικών προβολών και άλλων καλλιτεχνικών εκδηλώ¬ 
σεων ως και μορφωτικών σεμιναρίων και διαλέξεων. 

δ. Η εξεύρεση και διαφύλαξη λαογραφικού υλικού 
της περιοχής η δημιουργία τοπικού ιστορικού αρχείου 
καθώς και η διοργάνωση σχετικών με τα θέματα αυτά 
εκδηλώσεων. 

ε. Η φροντίδα για τη δημιουργία και λειτουργία ανοι¬ 
χτού και ελευθέρου πανεπιστημίου. 

στ. Η έρευνα και η προώθηση με δημόσιες και ανοιχτές 
συζητήσεις των προβλημάτων της καθημερινής ζωής 
των συμπολιτών. 

ζ. Η ανάπτυξη προώθηση και προβολή της τοπικής 
καλλιτεχνικής δημιουργίας των ιδανικών της Δημοκρα¬ 
τίας της ελευθερίας και της κοινωνικής δικαιοσύνης. 

η) Ανάδειξη και προβολή των μνημείων 

ΑΡΘΡΟ 4 
ΠΟΡΟΙ 

Οι πόροι του Πολιτιστικού Οργανισμού είναι. 

1. Η ετήσια επιχορήγηση του Δήμου Αρταίων. 

2. Οι κάθε φύσης συνδρομές, εισφορές, δωρεές, κλη¬ 
ρονομιές, κληροδοσίες. 

3. Οι εισπράξεις από το αντίτιμο πραγμάτων ή από 
υπηρεσίες που θα προσφέρει. 

4. Οι πρόσοδοι από την ίδια του την περιουσία. 

5. Η κάθε παροχή του Κράτους ή άλλη νόμιμη πρό¬ 
σοδος. 

6. Οι εισπράξεις από αντίτιμα εισιτηρίων από κάθε 
φύσεως εκδηλώσεων που γίνονται χωρίς την συμμετοχή 
του Δήμου Αρταίων. 

7. Οι εισπράξεις από διαφημίσεις στους χώρους των 
εκδηλώσεων και πόσης φύσεως δραστηριοτήτων. 

8. Από προγραμματικές συμβάσεις με τα αντίστοιχα 
ανά αντικείμενο υπουργεία και φορείς του δημοσίου. 

9. Από επιχορηγήσεις ή χρηματοδοτήσεις οποιουδή- 
ποτε Ν.Π.Δ.Δ. ή Ν.Π.Ι.Δ. ή κρατικών οργανισμών. 

10. Από περιφερειακά, Εθνικά, Κοινοτικά προγράμματα 
κ.λπ. 

ΑΡΘΡΟ 5 
ΠΕΡΙΟΥΣΙΑ 

1. Περιουσία του Νομικού Προσώπου θα είναι όλοι οι 
χώροι που θα παραχωρήσει ο Δήμος Αρταίων για τη 
δημιουργία και την ανάπτυξη των εγκαταστάσεών του 
με απόφαση του Δημοτικού Συμβουλίου. 

2. Οι χώροι που θα παραχωρεί ο Δήμος για την ανά¬ 
πτυξη πολιτιστικών εγκαταστάσεών του, που θα γίνο¬ 
νται σύμφωνα και μετά από απόφαση του Δημοτικού 
Συμβουλίου. 

3. Τα οικοδομήματα, οι εγκαταστάσεις και πάσης (ρύ¬ 
σεως κτίρια καθώς επίσης και οι μηχανικές εγκαταστά¬ 
σεις και όλο το υλικό που θα χρησιμοποιείται για τις 
δραστηριότητες και τη λειτουργία του. 

4. Κάθε άλλος χώρος ή εγκατάσταση που θα πα- 
ραχωρείται σε αυτό από το δήμο, το κράτος ή άλλο 
φορέα, καθώς επίσης και από φυσικά ή νομικά πρόσωπα 
δημοσίου ή ιδιωτικού δίκαιου. 

ΑΡΘΡΟ 6 

ΔΙΟΙΚΗΣΗ 

1. Ο Πολιτιστικός Οργανισμός διοικείται από Διοικητικό 
Συμβούλιο από 9 μέχρι 15 μέλη, εκ των οποίων 4 θα 
είναι Δημοτικοί Σύμβουλοι και 11 πολίτες, με ανάλογη 
εμπειρία και γνώσεις στον πολιτισμό, κοινωνική δράση 
ή ειδικές γνώσεις, ως τακτικά μέλη, καθώς επίσης και 
τα αντίστοιχα αναπληρωματικά, που ορίζονται από το 
Δημοτικό Συμβούλιο. 

2. Πρόεδρος του Διοικητικού Συμβουλίου είναι ο Δή¬ 
μαρχος ή άλλο μέλος αιρετό ή μη, που ορίζεται με 
απόφαση του Δημάρχου. 

3. Το Δ.Σ. εκλέγει από τα μέλη του Αντιπρόεδρο. 

4. Η θητεία του Διοικητικού Συμβουλίου είναι διετής. 

ΑΡΘΡΟ 7 

1. Ο ορισμός των μελών του Διοικητικού Συμβουλίου 
γίνεται κάθε 2 χρόνια και λήγει σε κάθε περίπτωση 
με την εγκατάσταση των νέων μελών. Μέσα σε ένα 
μήνα από την εγκατάσταση της Δημοτικής Αρχής, το 
Δημοτικό Συμβούλιο συνεδριάζει και ορίζει τα μέλη του 
Διοικητικού Συμβουλίου του Ν.Π.Δ.Δ., όπως προβλέπεται 
στο άρθρο 6 του παρόντος. Κατά τα λοιπά εφαρμό¬ 
ζονται οι διατάξεις του άρθρου 90 του Δημοτικού και 
Κοινοτικού Κώδικα. 

2. Οι θέσεις μελών του Δ.Σ. που μένουν κενές κατά τη 
διάρκεια της δημοτικής περιόδου, καλύπτονται με μέλη 
που εκλέγει το Δημοτικό Συμβούλιο μέσα σε δεκαπέντε 
(15) μέρες αφότου η θέση έμεινε κενή. 

3. Τα μέλη του Δ.Σ. μπορούν να αντικατασταθούν κατά 
τη διάρκεια της θητείας τους, για αποχρώντα λόγο, 
σχετικό με τη λειτουργία του Ν.Π.Δ.Δ., ύστερα από από¬ 
φαση του Δημοτικού συμβουλίου μετά από πρόταση 
της πλειοψηφίας του Δ.Σ. του Πολιτιστικού Οργανισμού 
που λαμβάνεται με πλειοψηφία του συνόλου των μελών 
του. 

4. Το Δ.Σ. λειτουργεί νόμιμα έστω και με ελλιπή σύνθε¬ 
ση που δεν μπορεί πάντως να είναι κατώτερη από τον 
αριθμό των μελών που απαιτούνται για την απαρτία, σε 
όλες τις περιπτώσεις που μέλη του Δ.Σ. αποποιηθούν 
την εκλογή τους, παραιτηθούν, πεθάνουν, εκπέσουν 
ή τεθούν σε αργία ή αν οι έδρες μείνουν κενές για 
οποιοδήποτε άλλο λόγο και μέχρι οι κενές θέσεις να 
συμπληρωθούν με αναπλήρωση ή με εκλογές ή με τη 
λήξη του χρόνου της αργίας. 

5. Για τη λήψη αποφάσεων του Δ.Σ. η απαρτία και οι 
απαραίτητες πλειοψηφίες υπολογίζονται με βάση τον 
αριθμό των διοικητικών συμβουλών που έχουν οριστεί 
και εγκατασταθεί σύμφωνα με τις διατάξεις του παρό¬ 
ντος άρθρου. 

ΑΡΘΡΟ 8 

1. Το αξίωμα του Μέλους του Δ.Σ. είναι τιμητικό και 
άμισθο. 

2. Απαγορεύεται να παρέχεται αμοιβή στα μέλη του 
Δ.Σ. για οποιαδήποτε υπηρεσία τους προς το Ν.Π.Δ.Δ. 


3. Μέλη του Δ.Σ. που ανήκουν στο προσωπικό του, με 
οποιαδήποτε σχέση εισπράττουν τις αποδοχές τους. 

4. Τα μέλη του Δ.Σ δεν δικαιούνται αποζημίωσης για 
τη συμμετοχή τους στις συνεδριάσεις του. 

ΑΡΘΡΟ 9 

ΑΝΑΠΛΗΡΩΣΗ ΠΡΟΕΔΡΟΥ- ΑΠΑΡΤΙΑ Δ.Σ. 

1. Αναπληρωτής του Προέδρου του Δ.Σ. είναι ο Αντι¬ 
πρόεδρος. 

2 Το Δ.Σ έχει απαρτία εφόσον είναι παρόντες ο Πρό¬ 
εδρος ή ο Αντιπρόεδρος και επτά (7) τουλάχιστον μέλη, 
το 1/2 δηλ. των υπολοίπων μελών του, όταν το Δ.Σ. 
αποτελείται από 15 μέλη. Αναλογικά εφαρμόζεται σε 
συμβούλια με λιγότερα μέλη. 

3. Οι διατάξεις της παραγρ. 4 του άρθρου 7 του πα¬ 
ρόντος εφαρμόζονται και στην περίπτωση αυτή. 

ΑΡΘΡΟ 10 
ΑΡΜΟΔΙΟΤΗΤΕΣ 

1. Το διοικητικό Συμβούλιο και ο Πρόεδρος του έχουν 
ως προς την Διοίκηση του Ν.Π.Δ.Δ. τις αρμοδιότητες του 
Δημοτικού Συμβουλίου και Δημάρχου αντίστοιχα. 

2. Το εξειδικευμένο προσωπικό που επιλέγεται σύμ¬ 
φωνα με τις σχετικές διατάξεις, διορίζεται με απόφαση 
του Διοικητικού Συμβουλίου. 

3. Ο Πρόεδρος του Διοικητικού Συμβουλίου μπορεί 
με πράξη του που δημοσιεύεται σε μία τουλάχιστον 
ημερήσια εφημερίδα και αν δεν υπάρχει ημερήσια σε 
μία εβδομαδιαία της πρωτεύουσας του Νομού, να μετα¬ 
βιβάσει ορισμένες από τις αρμοδιότητες του στο Γ ενικό 
Διευθυντή που τυχόν προβλέπεται από τον Οργανισμό 
του Ν.Π.Δ.Δ. ή σε άλλο ανώτατο ή ανώτερο υπάλληλο 
του. 

ΑΡΘΡΟ 11 

ΛΕΙΤΟΥΡΓΙΑ ΤΟΥ Δ.Σ. ΚΑΙ ΕΠΟΠΤΕΙΑ 

1. Τα θέματα, τα σχετικά με τις εργασίες του Δι¬ 
οικητικού Συμβουλίου την πρόσκληση των μελών, την 
απαιτούμενη για τη λήψη αποφάσεως πλειοψηφία, τον 
έλεγχο και την εκτελεστότητα των αποφάσεων του, 
ρυθμίζονται με ανάλογη εφαρμογή των σχετικών δια¬ 
τάξεων που αφορούν το Δημοτικό Συμβούλιο. 

2. Ο Κανονισμός λειτουργίας του καταρτίζεται και 
ψηφίζεται από το Δ.Σ. 

3. Για τις αποφάσεις του Δ.Σ που αφορούν τον προ¬ 
ϋπολογισμό, τον απολογισμό, τον Οργανισμό Εσωτερι¬ 
κής Υπηρεσίας, τον Εσωτερικό Κανονισμό Λειτουργίας, 
την εκποίηση, παραχώρηση ή ανταλλαγή ακινήτων ή 
την επιβάρυνση τους με εμπράγματα δικαιώματα, την 
αποδοχή κληρονομιών και δωρεών που περιέχουν όρο 
ή κληροδοσιών, καθώς και την συνομολόγηση δανείων, 
απαιτείται και γνώμη του Δημοτικού Συμβουλίου. Το 
Συμβούλιο οφείλει να εκδώσει την απόφαση του και 
να την υποβάλει στην Διεύθυνση Τ.Α. της Διοίκησης Ν. 
Αρτας μέσα σε δέκα (10) ημέρες αφότου περιήλθε στον 
Δήμο η απόφαση του Διοικητικού Συμβουλίου. Η αρνητι¬ 
κή γνώμη του Δημοτικού Συμβουλίου είναι υποχρεωτική 
για την αρχή που ασκεί την εποπτεία. 

Αν θεωρηθεί αναγκαίο σε περίπτωση εκτάκτων λει¬ 
τουργικών αναγκών του Ν.Π.Δ.Δ. για την καλύτερη λει¬ 
τουργία των υπηρεσιών του Ν.Π.Δ.Δ. το Δ.Σ. μπορεί να 
προβαίνει σε προσλήψεις με απόφαση του. Το έκτακτο 
προσωπικό θα προσλαμβάνεται με σύμβαση Ιδιωτικού 
Δικαίου και την ισχύουσα Νομοθεσία. 

ΑΡΘΡΟ 12 

ΟΙΚΟΝΟΜΙΚΗ ΔΙΟΙΚΗΣΗ 

1. Οι διατάξεις που ισχύουν για τους Δήμους και αφο¬ 
ρούν τον Οργανισμό Εσωτερικής Υπηρεσίας, τον προ¬ 
ϋπολογισμό, το οικονομικό έτος, τον απολογισμό, την 
ταμειακή υπηρεσία, την διαχείριση, τα δάνεια και την 
περιουσία, εφαρμόζονται και στο Ν.Π.Δ.Δ. «Πολιτιστικός 
Οργανισμός Δήμου Αρταίων». 

2. Οι εκτελέσεις έργων και προμήθειες πραγμάτων 
γίνονται σύμφωνα με τις διατάξεις που ισχύουν κάθε 
φορά για την εκτέλεση έργων και προμήθεια πραγμά¬ 
των από τους Δήμους. 

3. Οι επιχορηγήσεις του Κράτους εγγράφονται χω¬ 
ριστά στα έσοδα του προϋπολογισμού. Αν η επιχορή¬ 
γηση παρέχεται για την εκπλήρωση ειδικού σκοπού, 
εγγράφεται αντίστοιχη πίστωση για τον σκοπό αυτόν 
ιδιαιτέρως στα έξοδα του προϋπολογισμού. 

ΑΡΘΡΟ 13 

ΠΡΟΣΛΗΨΗ ΠΡΟΣΩΠΙΚΟΥ 

Η πρόσληψη του αναγκαίου προσωπικού στον Πολιτι¬ 
στικό Οργανισμό θα διέπεται από τις ισχύουσες διατά¬ 
ξεις που αφορούν και τους Ο.Τ.Α. Α' βαθμού. 

ΑΡΘΡΟ 14 

1. Την διοικητική και λογιστική υπηρεσία του Ν.Π.Δ.Δ. 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΑΡΤΑΙΩΝ» ασκεί 
υπάλληλος του Ν.Π.Δ.Δ. στον οποίο ανατίθενται τα πιο 
πάνω καθήκοντα με εντολή Προέδρου. 

2. Μη υπάρχοντος διοικητικού προσωπικού τα ανω¬ 
τέρω καθήκοντα ασκεί υπάλληλος του Δήμου Αρταίων 
με απόφαση του Δημάρχου. 

ΑΡΘΡΟ 15 

ΕΚΠΡΟΣΩΠΗΣΗ ΤΟΥ Π.Ο.Δ.Α. 

Το Ν.Π.Δ.Δ. Πολιτιστικός Οργανισμός Δήμου Αρταίων 
εκπροσωπείται στα Δικαστήρια και σε κάθε δημόσια 
αρχή και λοιπά νομικά πρόσωπα από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

ΑΡΘΡΟ 16 

Κάθε άλλη λεπτομέρεια που δεν προβλέπεται από την 
συστατική αυτή πράξη ρυθμίζεται με απόφαση του Δημο¬ 
τικού Συμβουλίου του Δήμου Αρταίων υστέρα από αιτιο¬ 
λογημένη πρόταση του Διοικητικού Συμβουλίου του Ορ¬ 
γανισμού σύμφωνα με τα οριζόμενα στο π.δ. 410/1995. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Πολιτι¬ 
στικού Οργανισμού και του Δήμου Αρταίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 19 Απριλίου 2006 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

-*- 

Αριθμ. 3488, 2020 (4) 

Ανασυγκρότηση της Διοικητικής Επιτροπής 
Στρατιωτικών Επιτάξεων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 32 του ν. 4442/1929 και 
του ν. 1469/1986. 


2) Τις διατάξεις του π.δ. 115/1984 και την υπ’ αριθμ. 
81/1980 πάγια διάταξη του Γ.Ε.Σ/Δ.Ο.Ι/3γ «Περί Διοικητι¬ 
κών και Στρατιωτικών Επιτάξεων». 

3) Το υπ’ αριθμ. Φ851/9/59035/11.10.2005 έγγραφο της 
Μεραρχίας Υποστηρίξεως. 

4) Το υπ’ αριθμ. 42/3.3.2006 έγγραφο του Πρωτοδικείου 
Χαλκιδικής. 

5) Την υπ’ αριθμ. 11851/20.1.2005 απόφαση «Ανασυγκρό¬ 
τηση της Διοικητικής Επιτροπής Στρατιωτικών Επιτά¬ 
ξεων», αποφασίζουμε: 

Ανασυγκροτούμε την Διοικητική Επιτροπή Στρατιωτι¬ 
κών Επιτάξεων Ν. Χαλ/κής με τα κάτωθι μέλη: 

1) Μηλιά Καραγκιοζίδου Πρωτόδικη Χαλ/κής με ανα- 
πληρώτρια την Γεωργία Στεφανίδου, Πρωτόδικη Χαλ/ 
κής. 

2) Αθηνά Κυτρίδου Πρωτόδικη Χαλ/κής με αναπληρώ- 
τρια την Δέσποινα Ευκαρπίδου Πρωτόδικη Χαλ/κής. 

3) Ανχη (ΦΤΘ) Τσαρούχη Σωτήριο της 3ης ΤΑΞΥΠ/4ο 
ΕΓ τακτικό μέλος με αναπληρωτή τον Τχη (ΠΖ) Τολίδη 
Νικόλαο της 3ης ΤΑΞΥΠ/ Γραμματεία. 

4) Τχη (ΠΒ) Αλεξανδρόπουλο Κων/νο της 3ης ΤΑΞΥΠ/ 
4ο ΕΓ τακτικό μέλος με αναπληρωτή τον Τχη (ΜΧ) Τσο- 
λάκη Δημήτριο της 3ης ΤΑΞΥΠ/3ο ΕΓ. 

5) Τον Ζαγαλιώτη Ιωάννη, Προϊστάμενο ΔΟΥ Πολυγύ¬ 
ρου με αναπληρωτή τον Νόμιμο αναπληρωτή του. 

6) Γραμματέα της Επιτροπής ορίζουμε την Μαρία Λά¬ 
μπρου, υπάλληλο της Δ/νσης Τοπ. Αυτ/σης και Δνσης 
Χαλ/κής, κλάδου ΤΕ Δ/κου-Λογ/κού με Β βαθμό με ανα- 
πληρώτρια την Μιχάλη Βάϊα, κλάδου ΔΕ Γραμματέων 
με Γ βαθμό. 

Η θητεία της επιτροπής είναι ετήσια. 

Από την δημοσίευση της παρούσας δεν προκαλείται 
δαπάνη εις βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Μαρτίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 3303 (5) 

Τροποποίηση συστατικής πράξης του Ν.Π. του 
Ιστορικού και Λαογραφικού Μουσείου Πολυγύρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995. 

2. Την υπ’ αριθμ. 2644/11.3.1987 απόφαση του Νομάρχη 
Χαλ/κής, για τη σύσταση Νομικού Προσώπου με την επω¬ 
νυμία «Ιστορικό και Λαογραφικό Μουσείο Πολυγύρου». 

3. Την υπ’ αριθμ. 258/2005 απόφαση του Δ.Σ. του Δή¬ 
μου Πολυγύρου, για την τροποποίηση της Συστατικής 
Πράξης του Ν.Π. του Ιστορικού και Λαογραφικό Μουσείο 
Πολυγύρου, αποφασίζουμε: 

Τροποποιείται η συστατική πράξη του Ν.Π. με την 
επωνυμία «Ιστορικό και Λαογραφικό μουσείο Πολυγύρου 
ως κάτωθι: 

Την τροποποίηση της Συστατικής Πράξης του Ν.Π με 
την επωνυμία «Ιστορικό και Λαογραφικό Μουσείο Δήμου 
Πολυγύρου» ως εξής: 

α) Κάτω από το «Εχοντας υπόψη:», μετά την παρ. 3 
και πριν τη λέξη «αποφασίζουμε» προστίθεται παρ. 4 

ως εξής: «4. Την από 10 Δεκεμβρίου 1986 Διαθήκη του 
Στέφανου Αθ. Κότσιανου». 

β) Μετά τη λέξη «αποφασίζουμε» στην παρ. (Σκοπός 
του Δήμου) μετά τη λέξη του Δήμου» προστίθεται: και 
κυρίως, η διαφύλαξη, έκθεση και αξιοποίηση του πάσης 
φύσεως υλικού, το οποίον ευρίσκεται στην οικία Αθ. 
Καραγκάνη». 

γ) Η παρ. 3 περίπτωση α, όπως τροποποιήθηκε με την 
υπ’ αριθμ. 8683/9.7.1987 απόφαση του Νομάρχη Χαλ/κής 
(ΦΕΚ 416/τ. Β'/1987, επανατροποποιείται ως εξής «Ετήσια 
επιχορήγηση του Δήμου 5.000,00 ευρώ. 

δ) Η παρ. 4 «Το Νομικό Πρόσωπο διοικείται .... έως ... 
των νέων μελών» καταργείται. 

Κατόπιν των ανωτέρω η συστατική πράξη του νομικού 
προσώπου διαφορφώνεται όπως παρακάτω: 

ΑΡΘΡΟ 1 

Συστήνουμε ίδιο Νομικό Πρόσωπο με την επωνυμία 
«Ιστορικό και Λαογραφικό Μουσείο Δήμου Πολυγύρου. 

ΑΡΘΡΟ 2 

Σκοπός του Νομικού Προσώπου είναι η συγκέντρωση 
και έκθεση του ιστορικού και Λαογραφικού υλικού του 
Δήμου και κυρίως η διαφύλαξη, έκθεση και αξιοποί¬ 
ηση του Πάσης φύσεως υλικού, το οποίο ευρίσκεται 
στην οικία Κότσιανου, παράλληλα με την αξιοποίηση 
του υλικού, και του αρχείου που ευρίσκεται στην οικία 
Αθανασίου Καραγκάνη. 

ΑΡΘΡΟ 3 

Πόροι αυτού είναι: 

α) Ετήσια επιχορήγηση του Δήμου πέντε χιλιάδων 
(5.000,00) Ευρώ. 

β) Εισφορές, δωρεές, κληρονομιές και κληροδοσίες. 

γ) Εσοδα από το αντίτιμο των υπηρεσιών που παρέ¬ 
χονται από το Νομικό Πρόσωπο. 

δ) Πρόσοδοι από δική του περιουσία. 

Ε) Κάθε τυχόν παροχή του κράτους ή άλλη νόμιμη 
πρόσοδος. 

ΑΡΘΡΟ 4 

Το Νομικό Πρόσωπο εκπροσωπείται στα δικαστήρια 
και σε κάθε από τον Πρόεδρο του διοικητικού συμβου¬ 
λίου και όταν αυτός απουσιάζει ή κωλύεται, από τον 
Αντιπρόεδρο. 

Με την απόφαση αυτή προκαλείται δαπάνη 5.000,00 
ευρώ εις βάρος του προϋπολογισμού του Δήμου Πο¬ 
λυγύρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 22 Μαρτίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 5741 (6) 

Πρόσληψη προσωπικού με σύμβαση μίσθωσης έργου 
στη ΔΑΕΤ του Δήμου Λουτρακίου-Περαχώρας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2190/1994 και 2527/1997. 

2. Την υπ’ αριθμ. 14196/4.4.2003 εγκύκλιο του ΥΠΕΣΔΔΑ 


με θέμα «Προσλήψεις προσωπικού στις επιχ/σεις των 
ΟΤΑ». 

3. Την υπ’ αριθμ. ΔΙΠΠ/Φ.2.9/οικ. 2351/2006 εγκύκλιο του 
ΥΠΕΣΔΔΑ περί προγραμματισμού προσλήψεων προσω¬ 
πικού έτους 2006. 

4. Την υπ’ αριθμ. 112/7/2006 απόφαση του Διοικητικού 
Συμβουλίου της Δημοτικής Ανώνυμης Εταιρείας Τουρι¬ 
σμού Α.Ε. (ΔΑΕΤ) του Δήμου Λουτρακίου-Περαχώρας. 

5. Το γεγονός ότι όπως προκύπτει από την παραπάνω 
απόφαση του Δ.Σ. οι αιτούμενες συμβάσεις έργου είναι 
γνήσιες συμβάσεις και δεν υποκρύπτουν εξαρτημένη 
σύμβαση εργασίας. 

6. Το υπ’ αριθμ. 6835/2006 έγγραφο του Δήμου Λου¬ 
τρακίου-Περαχώρας, αποφασίζουμε: 

Εγκρίνουμε την πρόσληψη του κάτωθι προσωπικού 
με σύμβαση μίσθωσης έργου, στη Δημοτική Ανώνυμη 
Εταιρεία Τουρισμού Α.Ε. (ΔΑΕΤ) του Δήμου Λουτρακί¬ 
ου-Περαχώρας. 

1. Δύο (2) συμβάσεις με Ιατρούς 

Έργο: Ιατρική παρακολούθηση των λουσμένων στο 
Υδροθεραπευτήριο Ιαματικών Λουτρών. 

Τόπος εκτέλεσης: Το Υδροθεραπευτήριο Ιαματικών 
Λουτρών. 

Χρόνος παράδοσης: Τμηματική παράδοση έργου κάθε 
εξάμηνο από καταρτίσεως της συμβάσεως και μέχρι 
ένα χρόνο. 

Δικαιώματα και υποχρεώσεις αναδόχου: Ο ανάδοχος 
υποχρεούται να παρέχει τις ιατρικές υπηρεσίες του, με 
μεθόδους, ωράριο και ενέργειες που θα επιλέξει ο ίδιος. 
Ο τρόπος χρησιμοποίησης του υπάρχοντος εξοπλισμού 
θα επιλεγεί από τον ανάδοχο με αποκλειστική ευθύνη 
και επιμέλειά του. Ο ανάδοχος υποχρεούται να παρα- 
δώσει τμηματικά το αναλαμβανόμενο έργο σύμφωνα με 
τα προηγουμένως οριζόμενα 

Η εταιρεία υποχρεούται να διαθέσει στον ανάδοχο 
τον εξοπλισμό για την εκτέλεση του έργου. 

Δαπάνη: 18.000 € η κάθε μία. 

Κάλυψη δαπάνης: Από ιδίους πόρους της εταιρείας. 

2. Τρεις (3) συμβάσεις με φυσιοθεραπευτές. 

Έργο: Παροχή φυσιοθεραπευτικών υπηρεσιών στους 
λουόμενους στο Υδροθεραπευτήριο Ιαματικών Λου¬ 
τρών. 

Τόπος εκτέλεσης: Το Φυσιοθεραπευτικό τμήμα του 
Υδροθεραπευτηρίου των Ιαματικών Λουτρών. 

Χρόνος παράδοσης: Τ μηματική παράδοση έργου κάθε 
εξάμηνο από καταρτίσεως της συμβάσεως και μέχρι 
ένα χρόνο. 

Δικαιώματα και υποχρεώσεις αναδόχου: Οι ανάδο- 
χοι υποχρεούνται να παρέχουν τις φυσιοθεραπευτικές 
τους υπηρεσίες, με μεθόδους, ωράριο και ενέργειες 
που θα επιλέξουν οι ίδιοι. Ο τρόπος χρησιμοποίησης 
του υπάρχοντος εξοπλισμού θα επιλεγεί από τους ανα- 
δόχους με αποκλειστική ευθύνη και επιμέλειά τους. Οι 
ανάδοχοι υποχρεούνται να παραδώσουν τμηματικά το 
αναλαμβανόμενο έργο σύμφωνα με τα προηγουμένως 
οριζόμενα. 

Η εταιρεία υποχρεούται να διαθέσει στους αναδόχους 
τον εξοπλισμό για την εκτέλεση του έργου. 

Δαπάνη: 11.000 € για κάθε μία. 

Κάλυψη δαπάνης: Από ιδίους πόρους της εταιρείας. 

3. Δύο (2) συμβάσεις για υπηρεσίες Ευεξίας. 

Έργο: Παροχή υπηρεσιών ευεξίας στους λουόμενους 
στο Υδροθεραπευτήριο Ιαματικών Λουτρών. 

Τόπος εκτέλεσης: Το Φυσιοθεραπευτικό τμήμα του 
Υδροθεραπευτηρίου των Ιαματικών Λουτρών. 

Χρόνος παράδοσης: Τμηματική παράδοση έργου κάθε 
εξάμηνο από καταρτίσεως της συμβάσεως και μέχρι 
ένα χρόνο. 

Δικαιώματα και υποχρεώσεις αναδόχου: Οι ανάδοχοι 
υποχρεούνται να παρέχουν τις υπηρεσίες ευεξίας, με 
μεθόδους, ωράριο και ενέργειες που θα επιλέξουν οι ίδι¬ 
οι. Ο τρόπος χρησιμοποίησης του υπάρχοντος εξοπλι¬ 
σμού θα επιλεγεί από τους αναδόχους με αποκλειστική 
ευθύνη και επιμέλειά τους. Οι ανάδοχοι υποχρεούνται 
να παραδώσουν τμηματικά το αναλαμβανόμενο έργο 
σύμφωνα με τα προηγουμένως οριζόμενα. 

Η εταιρεία υποχρεούται να διαθέσει στους αναδόχους 
τον εξοπλισμό για την εκτέλεση του έργου. 

Δαπάνη: 9.000 € για κάθε μία. 

Κάλυψη δαπάνης: Από ίδιους πόρους της εταιρείας. 

4. Δύο (2) συμβάσεις με υπαλλήλους Τουριστικών Πε¬ 
ριπτέρων 

Έργο: Παροχή τουριστικών υπηρεσιών (πληροφορί¬ 
ες) 

Τόπος εκτέλεσης: Μονάδα Παροχής τουριστικών υπη¬ 
ρεσιών (τουριστικά περίπτερα). 

Διάρκεια: Από καταρτίσεως της συμβάσεως και μέχρι 
πέντε μήνες. 

Χρόνος παράδοσης: Συνολική παράδοση έργου στο 
τέλος του πενταμήνου. 

Δαπάνη: 5.500 € για κάθε μία. 

Κάλυψη δαπάνης: Από ίδιους πόρους της εταιρείας 

5. Μια (1) σύμβαση με υπεύθυνο Ναυαγοσωστικής μο¬ 
νάδας 

Έργο: Παροχή υπηρεσιών οργάνωσης - διοίκησης της 
ναυαγοσωστικής μονάδας. 

Τόπος εκτέλεσης: Οι παραλίες Λουτρακιού και Ισθμιας 
Διάρκεια: 3 Ίζ μήνες 

Χρόνος παράδοσης: Συνολική παράδοση έργου στο 
τέλος των 3 Ίζ μηνών. 

Δικαιώματα και υποχρεώσεις αναδόχου: Ο ανάδοχος 
υποχρεούται να παρέχει τις υπηρεσίες τους, με μεθό¬ 
δους, ωράριο και ενέργειες που θα επιλέξει ο ίδιος. Ο 
τρόπος οργάνωσης - διοίκησης της ναυαγοσωστικής 
μονάδας καθώς και ο τρόπος χρήσηςτου υπάρχοντος 
εξοπλισμού θα επιλεγεί από τον ανάδοχο με αποκλει¬ 
στική ευθύνη και επιμέλειά του. Ο ανάδοχος υποχρεού- 
ται να παραδώσει τμηματικά το αναλαμβανόμενο έργο 
σύμφωνα με τα προηγουμένως οριζόμενα. 

Η εταιρεία υποχρεούται να διαθέσει στον άνα'δοχο τα 
μέλη της ναυαγοσωστικής μονάδας και να διαθέσει τον 
απαραίτητο εξοπλισμό για την εκτέλεση του έργου. 

Δαπάνη: 6.000 ΕΥΡΩ. 

Κάλυψη δαπάνης:Από ίδιους πόρους της εταιρείας. 

6. Μία (1) σύμβαση με Ηλεκτρολόγο 

Έργο: Η παρακολούθηση της καλής λειτουργίας των Η/ 
Μ εγκαταστάσεων και των λοιπών ηλεκτρολογικών εγκα¬ 
ταστάσεων των μονάδων και κτιρίων της εταιρείας. 

Τόπος εκτέλεσης: Κτίρια και μονάδες τομέων δράσε- 
ως της εταιρείας 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 ΕΥΡΩ. 

Κάλυψη δαπάνης: Από ίδιους πόρους της εταιρείας 

7. Τέσσερις (4) συμβάσεις με καθαρίστριες 

Έργο: Παροχή υπηρεσιών καθαριότητας. 


Τόπος εκτέλεσης: Το Υδροθεραπευτήριο Ιαματικών 
Λουτρών και λοιποί λειτουργικοί χώροι μονάδων και 
Υπηρεσιών των αποκεντρωμένων κτιρίων της εταιρεί¬ 
ας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: Μέχρι 13.000 ΕΥΡΩ η κάθε μία. 

Κάλυψη δαπάνης: Από ίδιους πόρους της εταιρείας. 

8. Δύο (2) συμβάσεις με αποφοίτους σχολών Δημόσιας 
Διοίκησης 

Έργο: Η κατάρτιση επιχειρησιακών σχεδίων των τομέ¬ 
ων δράσεως της εταιρείας και η καταγραφή στοιχείων 
για την εφαρμογή και λήψη διοικητικών - οικονομικών 
μέτρων για την αποτελεσματική λειτουργία τους. 

Τόπος εκτέλεσης: Επαγγελματικοί χώροι αναδοχών 
και γραφεία της εταιρείας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 16.000 ΕΥΡΩ η κάθε μία 

Κάλυψη δαπάνης: Από ίδιους πόρους της εταιρείας 

9. Δύο (2) συμβάσεις με χειριστές Η/Υ 

Έργο: Δημιουργία ηλεκτρονικού αρχείου τομέων δρά¬ 
σεως της εταιρείας, επεξεργασία απογραφικών και λοι¬ 
πών στοιχείων, επεξεργασίες κειμένων, πληροφορίες 
και επικοινωνίες, υπολογιστικά φύλλα. 

Τόπος εκτέλεσης: Επαγγελματικοί χώροι αναδοχών 
και γραφεία της εταιρείας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 η κάθε μία. 

Κάλυψη δαπάνης: Από ίδιους πόρους της εταιρείας 

10. Μία (1) σύμβαση με βιβλιοθηκονόμο - αρχειονόμο 

Έργο: Η συγκρότηση βιβλιοθήκης της εταιρείας, η 

υποβολή προτάσεων και σχεδίων λειτουργίας της, η 
δημιουργία ηλεκτρονικού αρχείου βιβλίων και εντύπων, 
η αρχειοθέτησή τους, η παρακολούθηση της ελληνι¬ 
κής και διεθνούς βιβλιογραφίας, οι προτάσεις αγοράς 
εντύπων κλπ. 

Τόπος εκτέλεσης: Λειτουργικοί χώροι εταιρείας 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 € 

Κάλυψη δαπάνης: Από ίδιους πόρους της εταιρείας 

11. Μία (1) σύμβαση με γεωπόνο 

Έργο: Η εκπόνηση μελετών για εφαρμογή και νέων 
σχεδίων «πολιτικής πρασίνου», η δημιουργία νέων φυ¬ 
τειών και η φροντίδα των υπαρχουσών. 

Τόπος εκτέλεσης: Εξωτερικοί χώροι μονάδων της 
εταιρείας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 € 

Κάλυψη δαπάνης: Από ίδιους πόρους της εταιρείας 

12. Μία (1) σύμβαση για παροχή υπηρεσιών τουριστικής 
πληροφόρησης 

Έργο: Η υποδοχή στο κέντρο τουριστικής πληροφό¬ 
ρησης των επισκεπτών και τουριστών και η παροχή 
προς αυτούς τουριστικών πληροφοριών για τη διαμονή 
τους κ,λπ. 

Τόπος εκτέλεσης: Τουριστικό Κέντρο Πληροφοριών 
της εταιρείας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 € 

Κάλυψη δαπάνης: Από ίδιους πόρους της εταιρείας 

13. Δύο (2) συμβάσεις για την εκτέλεση γενικών κα¬ 
θηκόντων 

Έργο: Η εκτέλεση επιβοηθητικών εργασιών για την 
καλή λειτουργία των τομέων δράσεως της εταιρείας 

Τόπος εκτέλεσης: Λειτουργικοί χώροι κτιρίων και μο¬ 
νάδων της εταιρείας. 

Χρόνος παράδοσης: (Τμηματική). Από καταρτίσεως 
της συμβάσεως και μέχρι ένα έτος. 

Δαπάνη: 14.400 

Κάλυψη δαπάνης: Από ίδιους πόρους της εταιρείας 

Β. ΓΕΝΙΚΟΙ ΟΡΟΙ ΣΥΜΒΑΣΕΩΝ 

1. Οι ανάδοχοι δεν θα δικαιούνται αδείας και επιδομά¬ 
των εορτών Χριστουγέννων, Πάσχα και αδείας, καθώς 
και ότι η εταιρεία δεν έχει καμία υποχρέωση ασφαλίσε- 
ώς τους σε φορέα κύριας ή επικουρικής ασφάλισης. Οι 
πάσης φύσεως φόροι, εισφορές, τέλη ή κρατήσεις υπέρ 
τρίτων, ΦΠΑ καθώς και κάθε άλλη δαπάνη, βαρύνουν 
τους αναδόχους. 

2. Η εκτέλεση του έργου δεν θα συνδέεται με το ωρά¬ 
ριο εργασίας της Επιχείρησης και ο ανάδοχος κατά την 
εκτέλεση του έργου πέρα των συμβατικών δεσμεύσεών 
του δεν υπόκειται ως προς το συγκεκριμένο τρόπο, 
τόπο και χρόνο εκτελέσεως της συμβάσεως στις εντο¬ 
λές και οδηγίες της Επιχείρησης η οποία αποβλέπει 
αποκλειστικούς και μόνο στο με τη σύμβαση επιδιωκό- 
μενο αποτέλεσμα, μετά την πραγμάτωση του οποίου, 
επέρχεται αυτόματα η λύση της σχέσεως. 

3. Η καταβολή της αμοιβής θα γίνεται διά Α.Π.Υ. θε¬ 
ωρημένου από την αρμόδια Δ.Ο.Υ. ή δι άλλου νομίμου 
αποδεικτικού μέσου της επιχείρησης σε περίπτωση 
αδυναμίας εκδόσεως Α.Π.Υ. και σε συνάρτηση με την 
πρόοδο του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 19 Απριλίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 1905 (7) 

Σύσταση στο Δήμο Δομνίστας Ν. Ευρυτανίας Ν.Π.Δ.Δ. με 
την επωνυμία «Ιστορικό - Λαογραφικό - Φωτογραφικό 
Μουσείο Δ.Δ. Δομνίστας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24, 26 και 203 του π.δ. 
410/1995. 

2. Τις διατάξεις του άρθρου 7 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

3. Τ ις διατάξεις του άρθρου 12 του ν. 2880/2001 «Πρό¬ 
γραμμα ΠΟΛΙΤΕΙΑ για την μεταρρύθμιση και τον εκ¬ 
συγχρονισμό της Δημόσιας Διοίκησης και άλλες δια¬ 
τάξεις». 

4. Τις διατάξεις του άρθρου 1 παρ. 2α του ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 


5. Την υπ’ αριθμ. 5921/9.9.1997 (ΦΕΚ 832/Β/1997) από¬ 
φαση του Γ ενικού Γ ραμματέα Περιφέρειας Στερεός Ελ¬ 
λάδας, περί μεταβίβασης δικαιώματος υπογραφής «Με 
εντολή Γενικού Γραμματέα Περιφέρειας», η ισχύς της 
οποίας επιβεβαιώθηκε με την υπ’ αριθμ. 1526/5.11.2004 
(ΦΕΚ 614/Β/2004) όμοια απόφαση. 

6. Την υπ’ αριθμ. 14/2006 απόφαση του Δημοτικού 
Συμβουλίου Δήμου Δομνίστας Νομού Ευρυτανίας με 
την οποία συστήνεται στον Δήμο Δομνίστας Νομικό 
Πρόσωπο με την επωνυμία «Ιστορικό - Λαογραφικό - 
Φωτογραφικό Μουσείο Δ.Δ. Δομνίστας», Δήμου Δομνί¬ 
στας, αποφασίζουμε: 

Άρθρο Ιο 

Συστήνουμε στον Δήμο Δομνίστας Ν. Ευρυτανίας Δη¬ 
μοτικό Νομικό Πρόσωπο Δημοσίου Δικαίου με την επω¬ 
νυμία «Ιστορικό - Λαογραφικό - Φωτογραφικό Μουσείο 
Δ.Δ. Δομνίστας», Δήμου Δομνίστας. 

Άρθρο 2ο 

Σκοπός του Νομικού Προσώπου είναι η διάσωση, η 
προβολή και η έκθεση ιστορικών- λαογραφικών ντο¬ 
κουμέντων, φωτογραφιών, βιβλίων και γενικά εντύπου 
υλικού που αναφέρονται στην ιστορία της Δομνίστας 
και της ευρύτερης περιοχής. Ο συνεχής εμπλουτισμός 
των σχετικών εκθεμάτων και συλλογών, η επικοινωνία 
και ανταλλαγή εμπειρίας, τεχνογνωσίας, ανταλλαγών 
και διοργανώσεων με άλλα μουσεία του είδους του. Η 
έκδοση βιβλίων, λευκωμάτων και εντύπων. Η έκδοση 
σύγχρονων υλικών πληροφόρησης και προβολής (νίάθο, 
Οϋ-ΒΟΜ, ντοκιμαντέρ, ταινιών κ.α.), η διοργάνωση συνε¬ 
δρίων, σεμιναρίων και ημερίδων καθώς και η προβολή 
οποιουδήποτε υλικού έχει σχέση με την Εθνική Αντίστα¬ 
ση 1941-1944, καθότι στις 7.6.1942 από την πλατεία της 
Δομνίστας έγινε η επίσημη κήρυξη του ένοπλου αγώνα 
κατά των κατακτητών από τον Πρωτοκαπετάνιο του 
ΕΛΑΣ Άρη Βελουχιώτη, και άλλων θεμάτων (πολιτιστι¬ 
κού, λαογραφικού, οικολογικού περιεχομένου κλπ). 

Άρθρο 3ο 

Το Νομικό Πρόσωπο θα διοικείται από πενταμελές (5) 
Διοικητικό Συμβούλιο το οποίο θα αποτελείται από: 

α) τον εκάστοτε Δήμαρχο ή άλλο μέλος αιρετό ή μη 
που θα ορίζεται από αυτόν ως πρόεδρο. 

β) δύο (2) Δημοτικούς Συμβούλους που θα ορίζονται 
με απόφαση του Δημοτικού Συμβουλίου, με τους ανα¬ 
πληρωτές τους. 

γ) δύο (2) μέλη του Φιλοπρόοδου Συλλόγου Δομνίστας 
που θα υποδεικνύονται με απόφαση του Διοικητικού του 
Συμβουλίου με τους αναπληρωματικούς τους και θα 
ορίζονται με απόφαση του Δημοτικού Συμβουλίου. 

Το Διοικητικό Συμβούλιο στην πρώτη συνεδρίαση με 
την συγκρότησή του σε σώμα, εκλέγει ένα από τα μέλη 
του ως Αντιπρόεδρο, ένα ως Ταμία και ένα ως Γραμ¬ 
ματέα. 

Άρθρο 4ο 

Η θητεία του Διοικητικού Συμβουλίου ακολουθεί την 
θητεία του Δημοτικού Συμβουλίου. 

Άρθρο 5ο 

Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρό του και όταν 
αυτός απουσιάζει ή κωλύεται από τον Αντιπρόεδρο. 




8158 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 6ο 

Οι πόροι του Νομικού Προσώπου είναι: 
α) επιχορηγήσεις από φορείς του Κράτους, 
β) η ετήσια επιχορήγηση του Δήμου, η οποία για το 
τρέχον οικονομικό έτος 2006 είναι εξασφαλισμένη και 
θα ανέλθει στα οκτακόσια (800,00) €. 

γ) έσοδα από διάφορες εκδηλώσεις και εκδόσεις του 
Μουσείου. 

δ) οι πρόσοδοι από την περιουσία του και το προϊόν 
εκποίησης περιουσιακών στοιχείων. 

ε) οι κάθε είδους επιχορηγήσεις, εισφορές, δωρεές, 
κληρονομιές και κληροδοσίες, 
στ) τα έσοδα από κάθε άλλη νόμιμη πηγή. 

Αρθρο 7ο 

Η σφραγίδα του Νομικού Προσώπου αποτελείται από 
τρεις επάλληλους και ομόκεντρους κύκλους, από τους 
οποίους ο εξωτερικός έχει διάμετρο 0,04 μέτρα. Στον 
εσωτερικό κύκλο τίθεται το έμβλημα της Ελληνικής 
Δημοκρατίας, σύμφωνα με το άρθρο 2 του ν. 485/1975 
(ΦΕΚ 108/Α'). Στον δεύτερο (μεσαίο) κύκλο αναγράφεται 
το όνομα του Νομικού Προσώπου (Ιστορικό- Λαογρα- 
φικό- Φωτογραφικό Μουσείο Δ.Δ. Δομνίστας Δήμου 
Δομνίστας) και στον εξωτερικό οι λέξεις «ΕΛΛΗΝΙΚΗ 
ΔΗΜΟΚΡΑΤΙΑ» και ο Νομός Ευρυτανίας. Επίσης, θα φέ¬ 
ρει ως έμβλημα τον έλατο. 

Αρθρο 8ο 

Θέματα που αφορούν την πρόσκληση των μελών του 
Νομικού Προσώπου σε συνεδρίαση, την απαιτούμενη 
για την λήψη απόφασης πλειοψηφία, τον έλεγχο και 
την εκτελεστότητα των αποφάσεών του ρυθμίζονται 
με ανάλογη εφαρμογή των σχετικών διατάξεων που 
αφορούν το Δημοτικό Συμβούλιο. 

Επί των αποφάσεων Ο.Ε.Υ. , προϋπολογισμού, απο¬ 
λογισμού, εκποίησης ή ανταλλαγής ακινήτων ή επιβά 
ρυνσης με εμπράγματο δικαίωμα, αποδοχής δωρεάς, 
κληρονομιάς ή κληροδοσίας και συνομολόγησης δα¬ 
νείου απαιτείται και σύμφωνη γνώμη του Δημοτικού 
Συμβουλίου. Το Συμβούλιο οφείλει να αποφανθεί και να 
υποβάλλει την απόφασή του στην αρμόδια Υπηρεσία 
της Περιφέρειας Στερεός Ελλάδας βάσει των διατάξε¬ 
ων του ν. 2240/1994. Οι διατάξεις που ισχύουν για τους 
δήμους και αφορούν τον Ο.Ε.Υ., τον προϋπολογισμό, τον 
απολογισμό, την ταμειακή υπηρεσία, την διαχείριση, τα 
δάνεια και την περιουσία εφαρμόζονται και στο Νομι¬ 
κό Πρόσωπο. Η εκτέλεση των έργων και η προμήθεια 
πραγμάτων από το Νομικό Πρόσωπο γίνονται σύμφωνα 
με τις διατάξεις που ισχύουν κάθε φορά για εκτέλεση 
έργων και προμηθειών από τον Δήμο. 


Αρθρο 9ο 

Το Νομικό Πρόσωπο καταργείται κατά τον τρόπο με 
τον οποίο συστήθηκε, η δε περιουσία του ούτε εκποιεί¬ 
ται ούτε μεταφέρεται. Τα εκθέματα περιέρχονται στον 
Φιλοπρόοδο Σύλλογο Δομνίστας και σε περίπτωση μη 
ύπαρξής του παραμένουν στον Δήμο με την δέσμευση 
να υπάρχουν και να εκτίθενται στο Δ.Δ. Δομνίστας. 
Κάθε άλλη λεπτομέρεια που δεν προβλέπεται από την 
παρούσα συστατική πράξη, ρυθμίζεται με απόφαση του 
Δημοτικού Συμβουλίου Δομνίστας, μετά από αιτιολογη¬ 
μένη πρόταση του Διοικητικού Συμβουλίου του Νομικού 
Προσώπου και στηριζόμενη σε νόμο. 

Ο Δήμος θα εγγράφει στον προϋπολογισμό του και θα 
αποδίδει κάθε έτος από τα τακτικά του έσοδα το ποσό 
των οκτακόσιων (800,00) € για τις ανάγκες λειτουργίας 
του εν λόγω Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 2 Μάίου 2006 

Με εντολή Γ ενικού Γ ραμματέα Περιφέρειας 

Ο Διευθυντής 
ΠΑΝΑΓΙΩΤΗΣ ΤΣΙΓΚΑΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 

Λειτουργού στην ΠΙΣΤΙΩΛΑ ΕΥΓΕΝΙΑ του Γεωργίου. 

Ο ΝΟΜΑΡΧΗΣ ΚΟΖΑΝΗΣ 

Με την υπ’ αριθμ. 3275/12.4.2006 απόφαση του Νομάρ¬ 
χη Κοζάνης έχει χορηγείται στην ΠΙΣΤΙΩΛΑ ΕΥΓΕΝΙΑ 
του Γεωργίου άδεια άσκησης επαγγέλματος Κοινωνικού 
Λειτουργού. 

Ο Νομάρχης 

ΙΟΡΔΑΝΗΣ ΑΝΔΡΕΑΔΗΣ 

-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(9) 

Στην υπ’ αριθμ. 4265/2006 απόφαση της Συγκλήτου 
του Πανεπιστημίου Πατρών (αριθ. συν/σεως 398/8.3.2006) 
που δημοσιεύθηκε στο ΦΕΚ 352/24.3.2006 (τ. Β') και αφο¬ 
ρά ανάθεση αρμοδιοτήτων στο Πρυτανικό Συμβούλιο 
του Πανεπιστημίου Πατρών η περίπτωση 2 (σελίς 4376 
άνω) διορθώνεται στο ορθόν ως εξής: 

«2. Την παρ. 2 εδ. β στοιχ. XIX του άρθρου 2 του 
ν. 2083/1992, καθώς και την παρ. 2 εδ. β' στοιχ. IV του 
άρθρου 11 του ν. 1268/1982, όπως επανήλθε σε ισχύ με 
την παρ. 1, εδ. β' του άρθρου 1 του ν. 2188/1994, απο¬ 
φασίζει: .». 

(Εκ της Συγκλήτου του Πανεπιστημίου Πατρών) 

